cyanic-selkie/wikianc huggingface dataset:
C
Trasliteraçion
⟨c⟩ a s'adêuvia ascì pe-a trasliteraçion do ⟨ц⟩ cirillico – de vòtte rinpiasâ dò-u digramma ⟨ts⟩ – inte forme latinn-e do serbo, do macedone e de l'ucrain.
Âtri scistemi
Comme scinbolo fonetico, a ⟨c⟩ minoscola a s'adêuvia 'nte l'alfabêto fonetico internaçionâle e 'nte l'X-SAMPA pe raprezentâ l'ocluxîva palatâle sorda, e-a ⟨C⟩ maioscola a l'é o scinbolo X-SAMPA pe-a fricatîva palatâle sorda.
Digrammi
Gh'é diversci digrammi ch'adêuvian a ⟨c⟩:
Asmara
A l'è abitâ da ciù ò mêno 578.000 personn-e (1.062.676 abitanti totâli con a periferia into 2006).
In Asmara ghe son e prinçipali indûstrie de tesciûi, de cârne, de bîra, de scarpe e de çeramiche do Pàize.
Fondâ into XII séccolo comme villa commerçiâ, a l'è stæta colonizzâ da l'Italia into 1889, diventando capitâ naçionâ into 1897. Atoalménte a maggiôransa d'i edifiçi son d'òrìgine italiann-a.
Neuva Delhi
right|thumb|200px|Inmàgini de Neuva Delhi Nêuva Delhi (hindi: नई दिल्ली, panjabi: ਨਵੀਂ ਦਿੱਲੀ, urdu: نئی دلی, ingléize: New Delhi) a l'è a capitâ da Repûbbrica de l'India e a fâ pàrte da metròpoli de Delhi. Con 257.803 abitanti (2011), a l'è a sêde do governo naçionâ da ciù grande democraçîa do móndo.
Stöia
A çitæ a l'è stæta progetâ e costrûta comme capitâ pe decixôn di governanti ingleixi de mesciâ a capitâ de l'India britànega da Calcutta a 'sta çitæ into 1911.
Walter Fillak
Walter Fillak (Turin,10 zügno 1920 - Cuorgnè,5 frevä 1945) o l'è stæto un partigian, medaggia d'argento ä memoia.
Biografìa
Ancon studente liceale, o vegne espulso pe e sö idee antifasciste da o liçeo scientifico Cassini e ghe tocca stüdia privattamente. In seguito o stüdia chimica industriale all'Üniversitæ de Zena. All'Üniversitæ o fonda in to 1940 una cellula comunista, intrando in contatto con di operai antifascisti de Sampedenna. O vegne arrestou insemme a Giacomo Buranello e atri in te l'ottobre 1942 e o passa in te præxiuin de Marasci, Apuania e Regina Cœli a Romma. Liberou o 25 de lüggio do 1943.
A settembre 1943 o l'è a Turin, dove o l'organizza i militari sbandæ doppo l'armistizio de Pietro Badoglio; o passa poi a Pian Castagna (Acqui), diventando comandante de distaccamento e poi vice commissaio politico da 3a brigata Ligüria. Avendo compïo, assemme a Buranello, diverse misciuin a Zena, o l'è riçercou e o se trasferisce turna a Acqui, a Milan e, no essendo rescïo a passä in Jugoslavia, o raggiunze a Svissea. Ritornou in Italia o l'è comandante da 7a Divixion Garibaldina in Valle d'Aosta.Fæto prexionë da i tedeschi con l'aggiütto de una spia fascista o 21 zennä 1945 assemme ai membri do sö comando, che saian tütti fuxilæ. Condannou a morte o 4 frevä 1945 o va incontro ao sacrifizio o giorno doppo.
Unna de urtime lettere de Walter Fillak
''Carissima Ines, sono caduto prigioniero e sarò fucilato.Non mi pento per quanto ho fatto per la Causa e non cambierei la mia vita anche se mi fosse possibile tornare indietro. Spero che la brevità della nostra conoscenza diminuirà il tuo dolore e ti auguro di aver presto, molto presto dalla vita quella felicità che avrei voluto darti io. Il mio ultimo bacio Walter''.
Antogno Stradivaio
Antogno Stradivaio ò Stradevâ (Cremoña 1644 - 1737) chitarâ.
Vìtta
O nascette verso a fin do 1643 probabilmente inte 'n vilaggio rente Cremoña. A Cremoña o Stradivaio o gh'arivò figioame, e o fu alevo da-o Nicolla Amao, into laoeio do quæ l'è prezumibbile ch'o segge arestao aomanco fin a-o 1680. In quell'anno o l'acatò 'na caza in ciaçça San Domennego (ancœu ciaçça Romma), e o ghe travagiò fin a-a morte, avegnua o 18 dexembre 1737.
O Stradivaio o l'ebbe unze figgi, di quæ soltanto o Françesco (1° frevâ 1671-11 mazzo 1743) e l'Ommobon (14 novembre 1679-8 zugno 1742) seguin a profescion paterna, sença però ecelle.
O Stradivaio o l'è l'arteffixe che pe geniâ intuito e apascionao fervô, sempre adescio inta ciu tarda veciaja ascì, o l'ha saciuo portâ a-o ciu âto grao de perfeçion a chitaraja.
Fando tezoo de groioze tradiçioin de doe scœue, a bresciaña e a cremoneize, e vaindose do conseggio di violinisti contempoannei, o Stradivaio, into corso de otra 75 anni, o l'ha continoamente elaboao i prinçippi da proppia arte, co l'agiutto ascì de 'n'eceçionâ senscibilitæ vixiva e de 'na ræa pronteçça manoâ. Tutti i elementi essençiæ inta construçion di strumenti a ærco son stæti ogetto de studdio da parte so, e inte ciaschedun o l'è ariescio a afermâ a proppia personalitæ. Sciña e parte segondaie e quelle interne han avuo da lê de cue insollite; tanto che i so strumenti son arestæ, in ogni particolâ, modello insuperao. Solo o mannego e a coscì dita cadeña han dovuo êse modificæ sucescivamente pe risponde a-e exigençe da progredia tecnica violinistega e do corista ciu erto.
I varri elementi o Stradivaio o fuze da pœu inte 'na linnia squixiamente armonioza, e l'incessante perfeçionamento estettico o l'equilibrò sempre, pe instinto, co-e lezze acusteghe da chitaraja. Sci che da-i so strumenti, specce da-i violin e da-i violoncelli, sccióì 'na voxe de beleçça incomparabbile, ch'a i reize i preferii da tutti i magioî conçertisti. Meito de tanti coefixenti: dimenscioin generale, spessoî e convescitæ da taoa e do fondo, qualitæ do legno; ma sorvettutto meito da vernixe. Probabilmente a so vernixe a no diferiva, inta compoxiçion, da quella dœuviâ da-i atri chitaræ do tempo: de rexiñe deslengoæ inte l'œuio e unie a de sostançe colorante. A particolaritæ a conscisteiva inta mainea de dozâ questi ingredienti, de manezâli e de destendili insce-o strumento, in moddo da ótegnî 'na pasta leggia e transparente, da-o colorio doçe e brilante. O tempo da pœu o g'ha steizo 'na patiña, che indærno se çerchiæ inte 'n strumento apeña construio. Comme l'è naturâ, a personalitæ do Stradivaio a se vègne mœüando a poco a poco. Ma saiæ erao atriboî sença distinçion de virtù speciale a tutte i œuvie de 'n dæto periodo da so ativitæ. O Stradivaio o començava a construçion de 'n strumento fissandone i contorni esterni con di apoxiti stampi de legno, di quæ se n'è atrovao 19 exempræ. Pe o fondo, e fasce, o riçço, a tastea e o scagnetto o preferiva l'âxeo, tagiao segondo a fibra ò a connio: axeo indiggeno, de scarso valô, inti primmi e inti urtimi strumenti, axeo provegninte da-a Darmaççia ò da-a Croaççia, de ottima qualitæ, inti strumenti megioi. Pe-o fondo di violoncelli o dœuviava de votte l'àrboa ò o tiggio. A toa invece a l'è invariabilmente d'abeto, de doi tocchi inti violin e inte viœue, de quattro inte çerti violoncelli. E parte interne son de saxo.
Co l'andâ di anni o l'amermò o spessô da toa e sorvetutto do fondo, sempre assotigiandoli, però, ciu longo i bordi che 'nto mezo (fa ecceçion arcuñe toe de spessô identico inte ogni ponto). A convescitæ ascì a varria benben da 'n strumento a l'atro: scimmile daprimma a quella adutâ da l'Amao, ciu tardi a l'aomenta conscidieivemente, sença però mai ecede, e a torna a ascciattâse inti urtimi strumenti. Repigiando un'antiga consuetuddine o Stradivaio, abiliscimo dizegnatô, o l'ornò o riçço, e fasce, a tastea e o cordiâ de quarche preçioxi strumenti, comme quelli quintetti destinæ a-o Coximo de Meghi e a-o Feipo V, con di intarsci de moæperla, ò d'avoio e ebbano ò mastiço neigro.
A-i so strumenti anteioî a-o 1690 l'è stæto dæto l'apellativo de amæzæ, perché inte quelli l'influença do Nicolla Amao a se manifesta senscibiliscima, specce inte quelli datæ 1666-69. Tippico de quest'eppoca o violin Sellière. (I so megio strumenti fun battezæ da-i pòstei con di nommi proppi, soventi in omaggio a di çellebri strumentisti ò coleçionisti che ne fun tempoanniamente possessoî).
Into dexennio sucescivo, pù conservando o formao picin de l'Amao (longheçça da cascia armonnega: cm. 34,9-35,2) e o cô giano da vernixe, o Stradivaio o dà a-i proppi violin un aspetto ciu robusto. Otr'a ço o construisce generalmente o fondo tutto de 'n tòcco (mentre quelli de l'Amao son in doi) e o çerne l'âxeo fra o legnamme ciu costozo importao da l'atra sponda de l'Adriattico. A questo periodo apartegne l ' Hellier (1679), che pe-e dimenscioin ascì (cm. 35,9) o marca un progresso a peto di strumenti precedenti, e o prezenta a caratteristega de êse intarsciao.
Ma soltanto doppo a morte de l'Amao (1684) o Stradivaio, no ciu ocupao a agiutâ o vegio meistro, o pœu dedicâse escluxivamente a-a construçion di proppi strumenti. A vernixe a l'assumme un ton ciu cado e a voxe a vegne ciu possente. Ormai padron assoluo into manezzo di utenscili, o Stradivaio o razonze za inte questi anni a 'a strazordenaia netixe de laoaçion (o Spagnollo do 1687). Quarche strumenti do 1688 g'han i bordi do riçço tenti de neigro.
L'è però into 1690 che se veifica un cangiamento decixivo inta produçion do Stradivaio. Exemprâ perfetto de quest'anno o l'è o Toscan, a quæ beleçça a l'è arestâ inegoaliâ e a quæ voxe a l'è a un tempo schilente e tennia. Subindo in parte l'influença do Mazin, o Stradivaio o crea un tipo de violin de gren dimenscioin, longo cm. 36,2. Epù e proporçioin son amieivemente conservæ, e çerti de sti violin chie, da-o son pin, grave - sciben che meno lesto - en paragonabbili a tanti de quelli ch'o faiâ into periodo setteçentesco. Into 1698 o Stradivaio o repiggia o formao de l'Amao, co-o fondo in doi tocchi a venatua larga, e o comença a dâ a-a vernixe 'na tenta çetron-sangoin. L'anno doppo o torna a-o tipo de violin alonghio, ma into 1700 o ghe renonçia definitivamente. Comença coscì quello che o G. Hart o l'ha definio "periodo d'óo" (1700-1725).
O primmo cao-lao in orde de tempo o l'è constituio da-o Betts, do 1704, da-i canti longhi e slançæ, e co-e effe ardiamente tagiæ.
Doppo quest'anno di prinçippi arestan squæxi inmutæ. Soltanto o formao o l'aquista magiô compateçça. Da amiâ o deliçiozo violin do 1708 custodio into conservatoio de Pariggi e o Viotti (1709), superbi sotta tutti i aspetti e da-o son nobiliscimo. E effe ghe son ciu averte, co-i pertuxi a forma de pei, o riçço o l'è ciu druo, a vernixe a l'è brillante comm'a foise ancon a-o stæto liqquido.
Inte sto periodo a longheçça a l'è portâ a 36 cm., pù sença abandonâ o formao de 35,5.
Da-o 1710 a-o 1720 o Stradivaio o produxe o ciu gran nummero de violin, e tanti de questi s'elevan, pe-e so prerogative, a 'na çelebritæ speciale. Do 1710 o l'è o Vieuxtemps; do 1711 o Parker, d'aspetto imponente, vernixao con pasta tennia, perfetta; do 1713 o Boissier, apartegnuo a P. Sarasate, un di ciu belli segondo o Fétis ; do 1714 o famozo Derfin; do 1715 i trei strumenti apartegnui a J. Joachim e l'Alard, ch'o riunisce tutti i prexi dexidiabbili inte 'n violin; do 1716 o portentozo Mescîa, de propietæ di fræ Hill, stupendamente conservao, e da-o quæ o Stradivaio o no se separò mai, o Cessol, ch'o sumeggia a-o Derfin, e o Meghi, custodio into muzeo do conservatoio de Firençe, fræ binello do Mescîa pe agilitæ de fatua; do 1717 o Sasserno, do 1718 o San Loenço, do 1719 o Lauterbach.
L'ezamme comparativo fra questi strumenti o riveliæ inta conformaçion do riçço, inte l'ertixe de fasce, into spessô di bordi, into dizegno da fietœüa, inte l'intaggio de effe, de legge diferençe, che dan a ciaschedun de questi un'inconfondibbile individoalitæ. Conscidiandoli into complesso, resata o fondo, squæxi sempre inte doi tocchi, d'âxeo stupendo, a vernixe, de tenta variabbile fra o çetron e o brun-rossastro, con di riflesci d'ambra, e a voxe de ræa lestixe e intenscitæ. Da-o 1720 a-o 1725 ancon no s'averte o peizo de l'etæ do vegio arteize, ni s'intravedde l'agiutto dætoghe probabilmente da-i figgi Françesco e Ommobon e da l'alevo Carlo Bergonço. Foscia liatri se limitavan a sboçâ o legno ò a completâ e parte acessoie. Se quarche particolâ o rivela menô precixon de travaggio e o legno e a vernixe son meno belli che inti strumenti precedenti, in compenso o modello o l'è magniffico e a voxe de çertidun, pù essendo mordente e un poco metallica, a l'è straordinaia. A questo periodo apartegne o Rode (1722), o megio di strumenti decoræ, e ch'o s'arósa da questo tipo de voxe, o violin dœuviao da P. Sarasate (1724), da-o son trilante e perlao, e quello dœuviao da A. Wilhelmj (1725).
Doppo quest'anno o deschinâ dovuo a-a veciaja e l'agiutto di figgi e do Bergonço vegnan vixibbili. Però fin a-o 1730 o Stradivaio o l'ariesce a produe ancon un çerto nummero de strumenti de prexo eceçionâ, e soltanto inti urtimi anni o bòrdo e i canti s'apezantiscian, e effe no son ciu taggiæ con destrixe e a-a mæxima âteçça, a fietatua a l'è un poco inçerta, e o riçço, no perfettamente scimettrico, o se diæ çernuo fra quelli construii in zoventù e scartæ inte 'n primmo tempo. Do 1731 son i violin apartegnui a H. Heermann, a F. Habeneck, a E. Ysaye, e o Kreutzer. Un di urtimi strumenti o l'è o Muntz, do 1736.
O Stradivaio o construì ascì, sporadicamente, arcuñe viœue; ma in quelle o no razonse sempre grande armonia fra e varrie parte. Specce o riçço o l'è de sollito troppo grosso, privo de graççia. Foscia ghe noxe' l'inçerteçça do formao. Da-o modello do 1672 (longo cm. 41,1) o passò de fæto a quello da gigantesca viœua "tenô" conservâ a Firençe (longa ben 47,9), sença dane 'n ezemplâ inta mezua ideâ de çentimmetri 42,5. Fra tutte e so viœue a megio a l'è conscidiâ a Macdonald do 1701. Assæ aprexâ ascì a l'è quella intarsciâ, l ' Archinto (tutte doe do 1696), e quella do 1731, possedua da-o Paganin.
L'abilitæ do Stradivaio a splende invece inte tutta a so grandeçça inti violoncelli. Pe questi se ripete a parabbola za oservâ pe-i violin. Pe de ciu, bazandose in sce-e transformaçioin za misse in dœuvia da-i so predecessoî, e tegnindo conto de exigençe da lettiatua ch'a l'andava nascendo, o Stradivaio o l'ha saciuo modificâ gradoamente o modello longo 79,7 scin a zonze a quello de 75 centimetri, ch'o l'è arestao pægio inti seccoli. E o l'ha superao tutti i chitaræ, i ciu grendi ascì, pe ardieça e nobiltæ de conceçion. O so ciu antigo violoncello o l'è do 1667. Da-o 1680 a-o 1700 o ne construì circa trenta, tutti de gran formao. Pe desdiccia a ciu gran parte de quelli a fu da pœu reduta a de dimenscioin ciu piciñe, e n'arestò intatto che quello creao pe-o Coximo de Meghi (1690), l'Aylesford (1696) e quello za de propietæ do marcheize de Piccolellis.
Do 1700 son o Crestien, con vernixe superba, e o violoncello conservao inta Capella reâ de Madrid, longo 76,9. L'anno seguente ricompâ, co-o Servais, o gran formao de cm. 79,1, largo inta parte infeiô cm. 47. Ma tutte e parte son mai ben proporçionæ, da fâlo pai snello. O legno, comme inti doi strumenti precedenti, o l'è stupendo. Probabilmente solo into 1707 o Stradivaio o zonse a-o nœuvo formao longo cm. 75,9-75, e o produsse 'na vinteña de strumenti, da-o son schilente, magniffico in sce-e corde mezañe ascì. Inti ciu ariescii i bordi e a fiœüa son legeriscimi, e o riçço e e effe tagiæ con gran segueçça. Çeleberrimi o Duport (1711), de laoaçion finiscima; o Batta (1714), de aspetto virî; o Piati (1720), perfettamente conservao, con vernixe rossa scua, l'unnico violoncello co-o mannego originâ; o Romberg, con fondo e fasce d'àrboa e fietatua soo che neigra; o Davidoff con vernixe de ton cado, rosso çetron. Into Chevillard do 1726 l'agiutto di allevi o l'è paleize, e inti strumenti construii inti anni 1730-1731 a man do Stradivaio a l'è zœumoæ squæxi do tutto assente. Se calcola che, co-a rapiditæ ch'a gh'ea proppia, o Stradivaio o l'agge construio ciu che mille fra violin e viœue e aomanco 80 violoncelli, otr'a di ærchi, chitare, çittoe e strumenti de forma varria, tranne che di zonzoin. Tanti violin e violoncelli andon destruti inte vexende che turbon l'Œüropa inti seccoli XVIII e XIX, e tanti fun inremediabilmente deturpæ. Atoalmente se conosce circa 540 violin, 12 viœue e 50 violoncelli.
A famma do Stradivaio a començò a difondise fito, se za into 1682 ghe fu comiscionao un quintetto completo (do quæ s'ignora a fin) da ofrî a-o Giacomo II, re d'Inghiltæra. O brevetto de fornitô relasciaoghe da l'arçivesco de Benevento into 1686, o muniffico premmio ofertoghe da-o ducca de Moddena e e nomioze ordinaçioin che ghe vegniva da prinçipi e personalitæ d'ogni categoria, dimostran inte quæ conscidiaçion o foise tegnuo fin d'alloa. A so nommina in Itallia e in Spagna a superava zœumoæ quella do N. Amao e do Stainer. Quande dapœu, into 1782, o Viotti o feççe conosce i so violin a Pariggi e sucescivamente a Londra, in França e in Inghiltæra ascì fun benben riçercæ. Coscì emigrava a poco a poco e ciu belle coleçioin italiañe. Atoalmente in Itallia no gh'è arestao che pochi strumenti do Stradivaio, otr'a-o violin, a viœua "tenô" e o violoncello custodii into conservatoio de Firençe.
Fra i alevi che o Fétis e o l'Hart han atribuio a-o Stradivaio, çerti, comme o Goarnê "do Gexo" e o Montagnaña, descciæan inte proppie œuvie de tæ diferençe de conceçion e de laoaçion da-o prezunto meistro, che no se stenta a dimostrâ a so proveniença da di atre scœue. O Baistrê ascì o no fu alevo do Stradivaio, ma do Peo Goarnê, e o Michelangeo Bergonço do proppio poæ Carlo. Quindi pochi arteffixi ebban pe meistro o Stradivaio: de seguo i so doi figgi e o Carlo Bergonço, che travagion delongo da-a rente a-o Stradivaio e ghe sucedettan into laoeio, e foscia o Lusciandro Gaggian, o Françesco Gobetto e o Loenço Guaagnin.
Civate
Civate o l'è 'n comûne inta Provinsa de Lecco.
Nassau
Nassau a l'é a capitâle de Bahamas.
A g'à 248.948 abitanti (2010)
1911
thumb|400px|center|[[Neuva York. Cinéixi a-a paradda do 4 lùggio 1911 ]]
Fæti
thumb|250px|right|Zêna, O Stadio [[Marasci vêgio, 1911]] thumb|220px|right|Ofiçiâli cinéizi e britànichi a [[Canton (Cìnn-a), 24 màrso 1911]] thumb|220px|right|[[Roald Amundsen inte l'Antartide, 1911 ]] thumb|250px|right|[[Francesco (Franz) Volpe, Zêna e a Rivêa de Ponénte, 1911 ca.]]
Sport
- Canpionòu italiàn de balón 1910-1911 (dòppo Serie A) - Pro Vercelli. - Carlo Galetti o goâgna o Gîo d'Italia 1911. - Christchurch (Neuva Zelanda) - Coppa Davis 1911. Vincitô: Australasia.
Prémmi Nobel 60px|border
Prémio Nobel pe-a pâxe: Tobias Michael Carel Asser, Alfred Hermann Fried Prémio Nobel pe-a letiatûa: Maurice Polidore Marie Bernhard Maeterlinck Prémio Nobel pe-a meixìnn-a: Allvar Gullstrand Prémio Nobel pe-a fìxica: Wilhelm Wien Prémio Nobel pe-a chìmica: Marie Curie
Giaglione
Giaglione o l'è 'n comûne inta Çittæ metropolitann-a de Turin.
Çipro
thumb|right|200px|A bandêa de Çipro thumb|right|200px|A poxición de Çipro in sciâ carta giögràfica Çipro (Cipro in grego: Κύπρος, Kýpros; in turco: Kıbrıs; in zenéize ascì: Zipri ), ofiçiâmente conosciûa comme Republica de Çipro (Κυπριακή Δημοκρατία - Kypriakí Dhimokratía), o l'é un pàize de l'est Euròpa, menbro da Comunitæ Europea da-o 1° màzzo 2004. A seu capitâ a l'é Nicoxîa (in grego: Λευκωσία - Lefkosia). A parte nòrd de l'ìzoa a l'é stæta òcupâ sa-a Tùrchia into 1974. A Çipro do nòrd a l'é stæta proclamâ a Repùblica Tùrca de Çîpro do Nòrd.
Stöia
A parte est de l'îzoa de Çipro a l'é stæta inte l'Etæ de Mêzo, pe çirca çento anni, 'na colònia zeneize. L'îzoa a l'êa diventâ 'na raxón de ratélla tra-i zenéixi e i veneçién, che de lóngo de ciù avéivan conquistòu o poéi in sce l'îzoa. Zêna a gh'avéiva de concescioìn comerciâli scìnn-a da l'ànno 1208, Venéçia da-o 1306.
E instalaçioìn comerciâli inte çitæ da costêa e inta çitæ de Leocòzîa êan zöne squæxi a-o de fêua do teritöio do régno de Çîpro, e êan governæ da'n Poistæ zenéize e da'n Fonçionâio (Balivo ò Bailò ò Boæo) veneçiàn, che de lóngo de ciù s’intrometéivan inti afâri do Régno. A Famagósta, inte l'ànno 1372, són scciupæ de badalùffe tra veneçién e zenéixi. I zenéixi l'àn pigiæ e o rè de Çîpro, o Pêo II de Luxignàn, o l'à permìsso a-i veneçién de sachezâ e bitêghe e-e cöse di zenéixi. A Repùblica a l'à màndòu alôa 'na flòtta de 36 galêe e 14.000 sordàtti a-o comàndo do Pêo Fregôzo, fræ do Dûxe Doménego Fregôzo (1370-1378) e pe finançiâ l'inpréiza a l'é stæta creâ a Maónn-a de Çîpro Maona Cypri ('na societæ de banchiêri). O Pêo Fregôzo, inte l'ànno 1373, o destrûe a flòtta do rè e o pìggia Famagósta.
A Repùblica inte l'ànno 1374 a l'inpónn-e 'n tribûto (nomine et vice communis, patronorum participum et mahone) ch'o l'inpégna o rè a pagâ 2.012.400 scûi d'öo da versâ a-a Maónn-a pe 12 ànni, in tribûto de 40.000 scûi a-a Repùblica e in ciù 90.000 scûi pe-o rinbórso spéize. Famàgósta a rèstiâ 'n protetorâto zenéize, governòu da-o Bànco de Sàn Zòrzo, scìnn-a a l'ànno 1464.
Æ
Æ (minóscolo: æ) a l'é un grafema formòu da-e létie A|a e E|e. A l'é nasciûa da-o dittongo latìn ae, pe dapeu êse adotâ inte léngoe scandinave e inte l'antigo ingleize a-o pòsto da runn-a ansuz (ᚨ). Ancheu a l'é 'deuviâ inti alfabêti islandeize, fareueize, norvegeize, daneize, e coscì anche in dötrei alfabeti çirillici comme quello osséto.
Telgate
Telgate o l'è 'n comûne inta Provinsa de Bèrgamo.
Cassino
Cassino o l'è 'n comûne inta Provinsa de Froxinón.
24 mazzo
O 24 mazzo o l'é o 144° giórno de l'ànno (145° inti ànni bizestîli) segondo o Lûnäio Gregorian. Màncan 221 giórni a-a fin de l'ànno.
Lezze de Boyle
Cose dixe a lezze de Boyle
A temperatüa costante, aumentando a presciôn, o volümme de unna dæta massa de gas o diminuisce in mainea proporsionale.
Formule
Indicando con T a temperatüa e con V o volümme, se ariva a-a formula:
Co-in semplice passaggio matematico a formula a pö anche esse esposta comme se vedde chi sutta:
Sestri Levante
Séstri Levànte o l'é 'n comùn de 18.616 abitanti inta Çittæ metropolitann-a de Zena.
Giògrafîa
O comùn o l'é pòsto a-o confìn co-a provìnsa de Spézza, e o l'é 'n di ùrtimi comùn che s'afacian in sciô Gorfo do Tigullio. E seu ciù grénde mâvéggie són e seu dôe bâie, a Bâia d'e Föe (coscì ciamâ pe l'abitùdine de Hans Christian Andersen de vegnî chi a scrîve e seu föe) e a Bâia do Silençio, separæ sôlo da 'n sotî istmo de tæra ch'unìsce a çitæ a l'izoöto di Castélli. O l'é pe quésto motîvo che Séstri Levànte o l'é ascì frequenteménte ciamâ "a çitæ di doî moæ" da-i seu abitànti.
Séstri Levànte a l'é separâ da-o vexìn pàize de Riva Trigoso pe mêzo do Cappo de Pónta Manæa, ch'o l'é 'n beliscimo pónto panorâmico p'amiâ a çitæ e o mâ. O céntro stòrego o se atrêuva vexìn a-e dôe bâie, méntre a parte ciù modèrna a se svilupa inta ciann-a.
Stöia
Séstri Levànte a l'êa conosciûa a-i ténpi di Romen cómme Segesta Tigulliorum, ch'o derîva da-o nómme di seu abitanti, i Tigulli. A-i ténpi antîghi, quand'ancón a çitæ a no l'existéiva, l'izoöto di Castélli o l'êa separòu da-a tæraferma, ma e frequénti inondaçioìn di sciùmmi Gromolo e Petronio àn fæto amugiâ mólta tæra, che ciàn cianìn a l'à formòu l'istmo dónde ancheu se scitoa o céntro stòrego: a poxiçión strategica a l'à permìsso ànche de diféndise da-i foestê ch'arivâvan pe mâ, avéndo a çitæ 'nna roccaforte naturâle in sce l'izoöto.
Moltìscimi pòpoli foestê l'àn atacòu Séstri Levànte durànte o Medio Evo, quand'o l'êa 'n posediménto da Repùbrica de Zêna: i Fieschi de Lavagna àn provòu a conquistâ a çitæ into 1133 cómme pûre Pîza into 1170, ma sénsa sucèsso. Into 1172, perö, i Malaspinn-a e i Fieschi se són piggiæ a çitæ da-o domìnio da Repubrica de Zêna, e àn battûo Castruccio Castracani da Lucca into 1327. I Visconti de Milàn dapeu àn piggiòu Séstri Levànte into 1365, e o pàize o l'à rexistûo 'n atàcco da Venéçia into 1432.
Séstri Levànte a l'é stæta atacâ da-i corsæ tùrchi into 1542 e da-i saraxin into 1607. Finarménte, con Napolion, o pàize o l'é stæto anessòu into Inpêo Françéize e dapeu into 1815, gràçie a-o Congrèsso de Viénna, Séstri Levànte e a Repùbrica de Zêna són stæte incorporæ into Régno da Sardégna fin a l'unitæ d'Itàlia into 1861.
Pòsti de interèsse
A çitæ de Sestri Levante a l'è pinn-a de gêxe, tra e quæ, e ciù inportanti són:
Economîa
Gràçie a-a beléssa do pòsto, Séstri Levànte a vîve soviatùtto de turìsmo, gràçie ai vixitatoî lombàrdi, piemontéixi e tedéschi ch'i vegnàn a pasâ e vacànse a-a ciazza.
A prinçipâ sede de indùstria, a Fincantieri, a se tréua a Riva Trigoso, pöco distànte da Séstri Levànte, e a provédde lòu a tùtta a çitæ.
Manifestaçioin, fèste e fêe
thumb|center|600px|Unn-a panoràmica de néutte da Bâia do Scilénsio e de Pòrtobèllo.
Vito Elio Petrucci
Vito Elio Petrucci (Zena, 27 arvî 1923 - Zena, 17 mazzo 2002) o l'è stæto 'n poeta, giornalista e commediografo zeneise.
Vìtta
O l'ha scrîo diverse pubbricaçioìn inscia léngua e a coltûa zeneise.
Poeta in scia linea do Firpo pe o sentimento da natùa, o Petrucci o l'ea un sostegnitô e divulgatô da zeneixitæ, s'aregorda tra e so pubbricaçioìn Bansighæ da l'æxia (1970), Un vento döçe (1972), O quadrifeuggio (1980), Ciù in là de parolle (1990).
O l'ea membro de l ' Association Internationale pour l'Utilisasion des Langues Régionales de Liegi e de l ' Académie des Langues Dialectales do Principâto de Mónnego.
1502
thumb|290px|center|[[Loenso Costa, San Petrònio, San Françésco e San Doménego, 1502 (Pinacotèca naçionâle de Bologna)]]
Giaveno
Giaveno o l'è 'n comûne inta Çittæ metropolitann-a de Turin.
Ranco
Ranco o l'è 'n comûne inta Provinsa de Vareise.
Giögrafîa
thumb|250px|Ranco (VA), panoràmma|centro
Stradella
Stradella o l'è 'n comûne inta Provinsa de Pavia.
Pòsti de interèsse
thumb|200px|Monuménto a [[Agostino Depretis|centro]]
Torre de' Picenardi
Torre de' Picenardi o l'è 'n comûne inta Provinsa de Cremonn-a.
Colico
Colico o l'è 'n comûne inta Provinsa de Lecco.
Porto Pigheuggio
Opera letiaia in zeneise de Vito Elio Petrucci.
Porto Pigheuggio
O l'è scì e no o creuzo de'na man con'n'ægua ciæa che ti ghe lezi a vitta. Nisciun parte de lì pe andâ lontan, ma a barca ch'a gh'arriva a tïa un sospïo: a picco, sott'a-o macco, a treuva un nïo. Træ ræ desteise, doî galanti amösi: un silenzio ch'o vâ 'n'eternitæ.
1756
thumb|500px|center|[[Minorca. Battaggia navâle tra Ingléizi e Françéizi, màzzo 1756 ]]
Terno d'Isola
Terno d'Isola o l'è 'n comûne inta Provinsa de Bèrgamo.
Riôtu
Geugrafia
sinistra|miniatura|A cascôta de fériere da sciuméra Pora.|250x250pxU teritöriu du cumüne de Riôtu u se truva pe-a ciü parte in-te l'ôta valô da sciüméra Pora, a cuôle, doppu ése pasô in-tu vexìn paise de Côrxi, a se cacia poi in-tu Mô Ligüre, a l'artéssa da lücalité de Marina, a Finô. Riôtu u l'à ün spétu de cumüne sparsu, spartiu tra-e varie cuntrè custruie in-scia riva di munti a nord du fundu da valô, in-ta pusisiùn che a pia ciü sû, cun-a riva a sud che pe cuntra a l'è scuéxi du tüttu cuvèrta da boschi.
U sö teritöriu versu nord u riva fìn a-a custèra di munti cun-u cunfìn, cun Côrxi primma e Burmia poi, che partindu da-u Bric Chioggia (1041 m), u segue a linia Munte Ôtu (1048 m) - Briccu di Proei (1016 m) - Bric Pelas̠s̠a (1220 m). Üna punta du teritöriu de Riôtu a riva però scuéxi fìn a-a simma du Munte Settepani (1386 m), cun-a végia bôse militô de l'aeronàutica che a se truva propriu in-te stu cumüne chi. Versu levante u cunfìn cun Côrxi u l'è segnó da-a sciüméra Carbüa e, cun Maiö a sud e a punénte, u pasa turna pe-a custèra di munti, tra-i cuôli u se regurda u Bric Gettina (1025 m) unde i ghe sùn e miniere du Purin, d'ancö abandunè ma che, in-tu periudu du Marchexùn de Finô, i l'éran tantu inpurtànti pe l'estrasiùn de l'argentu.
Antighité e Mediuevu
U numme Riôtu u significa "rian che u nasce in ôtu", prubabilménte cun referiméntu a-a sciüméra Pora, e u remunta a-u periudu mediuevô. Segundu üna tradisiùn lücale a l'è steta üna famia veneta, i Fugardo, che scapandu da Venes̠ia a l'à fundô u paise, scibèn che a nu ghe séggian de següre pröve.
De éte ciü antighe nu ghe sùn particulè testimunians̠e in-tu teritöriu de Riôtu ma de següru u l'éra s̠a frecuentó da de pupulasiui di antighi ligüri, i cuôli i l'axévan ün inpurtànte vilàggiu in-scia Ruca de Perti, a-a giurnô d'ancö cunusciû cumme u "Vilàggiu de Agnime", che u remunta a l'éte du féru e u l'è scinbulu de l'inpurtànsa du Finô cumme cunfin tra-i teritöri di ligüri Sabazi e di Ingauni. I nu ghe sùn mancu di particulè resti de l'éte rumôna détu che a stradda prinsipô de l'area, a via Julia Augusta, a pasôva ciü versu u mô Ligüre.
Borgosesia
Borgosesia o l'è 'n comûne inta Provinsa de Verçelli.
Riôtu
Eté muderna e cuntenpuranea
Cun-a murte de l'urtimu marchés̠e Sfors̠a Dria in-tu 1602, u Finô u paserà sutta a l'inperu spagnollu, pe fenî poi da-u 1713 sutta S̠éna. In-te sucessive guére napuleuniche u frunte tra-i francés̠i e austru-piemuntés̠i pe varie otte u paserà pe-u paise, cun viulenti scuntri survatüttu in-scia custèra di munti tra-u S̠ü du Melogno e munti vexìn in-tu periudu 1794-1796. In sti anni chi a statua da Madonna da Néive a sara dunca spustô in-tu paise pe raxui de següressa.
Cun-a creasiùn da Repübbrica Ligüre u paise u sara inprinsipiu tacó a-u departiméntu du Letinbru, cun capulögu Savuna, ma poi, cun l'anesiùn da Ligüria a l'inperu francése, Riôtu u sara inseritu in-tu departiméntu de Muntenötte, sutta a-u canton de Finô e in-te l'arrondissement de Savuna. In-tu 1815, doppu a cürta speriénsa da Repübbrica Senése, Riôtu e tütta a Ligüria i saran déti a-i Savüia, pe decisiùn du Cungressu de Vienna, e dunca inseriti fìn a-u 1927 in-ta pruvinsa de Séna, pe poi pasô in-ta növa pruvinsa de Savuna.
U paise u cuntribuirà a-a primma guéra mundiô cun bén settantadui ommi. In-ta segunda, versu a sö fìn, l'area a deventerà ün céntru inpurtànte pe l'ativité di partigién, ma di surdô da RSI e tedeschi asci, i cuôli, u 2 frevô 1945 i tacheràn u canpu di partigién de Cian di Corsi, masandune ünse, a-i cuôli u l'è dedicó ün munuméntu.
Da-u 1973 a-u 2011 Riôtu u l'à fétu parte da Cumünité Muntana Pollupice asci, a-a giurnô d'ancö derlenguô.
Abitanti
U cumüne Riôtu u l'à üna strutüa a paise sparsu, furmó da varie lücalité. A ciü inpurtànte, ôtre a cuélla du cumüne, a l'è Vene, che a l'è sêde de üna parocchia indipendente, ma i ghe sùn asci de lücalité ciü picine, separè da-i vari rién che i chinàn da-i munti e che i l'àn cangió numme ciü otte, che i sùn, segundu u statutu cumünôle, cuélle de Berea, Cheirano, Chias̠s̠ari, Creveglione, Ciassa Végia, Gianchi, Murìn, Nunsiô, e Villa (e Vene).
Riôtu u cunfina cun Burmia e Oseria a nord, cun Côrxi a levante, cun e U Tû a sud e cun Maiö e Carisan a punénte.
Minorànse fulén
Segundu l'ISTAT, a-u 31 dixénbre 2017, a Riôtu i gh'éran 13 rexidenti fulén.
Architetüe religiuse
miniatura|250x250px|A géxa de San Péu, a Riôtu.
Natura
Parte du teritöriu du cumüne u se truva in-tu scitu de interesse comunitario (SIC) du Munte Carmo - Munte Settepani, creùn da-u prugèttu Natura 2000 pe prutegge de ciante e di agnimè che i se truvan sölo chi, cumme a Campanula sabatia (Campanula de Savuna) o a Gentiana ligustica (Gens̠iana ligüre), ôtre che di oxélli cumme l'ôvia reô (Aquila chrysaetos).
Ecunumia
L'agricultüra a l'è delungu steta a ciü inpurtànte ativité ecunomica de Riôtu, cun l'alevaméntu e lavurasiùn du légnu asci, e in particulô a cultivasiùn de vigne e di orivi. A l'è inpurtànte a canpô de castagne asci. In-tu pasó i gh'éran üna fériera che a lavurôva u minerô de féru che u rivôva da l'is̠ura d'Elba, e ün'ôtra pe-a lavurasiùn de l'argentu de miniere du Purin (serè in-tu XIX seculu).
In-ta lücalité de Cian di Corsi, vexìn a-u cunfìn setentriunô du paise, unde u gh'è üna tora forestô da region asci, u l'è stetu avértu u 30 otubre 2010 ün parcu de pôre eoliche, furmó da tréi inpianti, pe üna putensa de ciü o menu 2,4 MW.
Dialettu
A Riôtu a l'è parlô üna variante du finarìn, dialettu du gruppu du lìgüre céntru-ucidentàle parló survatüttu a Finô, cun de diferens̠e da-e parlè da rivêa.
Stradde
A stradda prinsipô de Riôtu a l'è a SP17 a cuôle, pasandu in-tu fundu da valô Pura, a s̠unta u paise cun Côrxi, versu sud. A se truva in parte in-tu cumüne de Riôtu a SP23 a cuôle, rivandu da Côrxi, a cure lüngu u cunfìn setentriunô du paise, pe poi tacôse in-ta SP490, che a munta a-u S̠ü du Melogno.
U ciü vexìn casellu in-sce l'autustradda A10 u l'è cuéllu de Côrxi, scituó üna déxena de chilometri a sud, lüngu a SP17.
Aministrasiùn
miniatura|250x250px|U munisipiu de Riôtu
Castelliri
Castelliri o l'è 'n comûne inta Provinsa de Froxinón.
Ærzillio
Opera letiaia in zeneise de Vito Elio Petrucci.
Ærzillio
L'é bello andâ lontan lontan pe-o mâ, pe ritornâ; pe vedde a-o largo un giorno un ciæo comme 'na coæ, tegnîse o cheu e dî: L'é casa mæ! Sentî allöa che un legno into fogoâ o vâ ciù che 'na barca in mezo a-o mâ.
Da o scito de:Alessandro Guasoni
25 mazzo
O 25 mazzo o l'é o 145° giórno de l'ànno (146° inti ànni bizestîli) segondo o Lûnäio Gregorian. Màncan 220 giórni a-a fin de l'ànno. thumb|150px|[[Giöxèppe Bezzuoli (1784-1855), San Zenòbio, 1847 (Villa Medicea de Castello)]]
Fiorenzo Toso
Fiorenzo Toso (Rensén, 20 frevâ 1962 - Rensén, 24 seténbre 2022 ) o l'é stæto 'n lengoìsta, académico de lengoìstica e dialetòlogo italiàn, esperto da léngoa zeneize.
Vìtta
Fiorenzo Toso o l'é stæto profesô de Lengoìstica Generâle a l'Universcitæ de Sassari.
Bòsnia-Erçegòvina
A Bòsnia-Erçegòvina (Босна и Херцеговина in bosnìaco, sèrbo e croâto, trasliteròu in Bosna i Hercegovina, prononçiòu, de spésso abreviòu in БиХ / BiH) a l'é 'n pàize a-a croxêa tra l'Eoröpa meridionâle e sùd-òrientâle.
Giögrafîa
Scitoâ inti Balcâni, a Bòsnia-Erçegòvina a confìnn-a co-a Sèrbia a levànte, co-o Montenéigro a sùd-èst e co-a Croàçia da nòrd e sùd-òvest. A naçión a no l'é do tùtto sénsa sbòcco in sciô mâ in quànto, inta sò pàrte meridionâle, a l'à 'na còsta picìnn-a in sciô Mâ Adriàtico, lónga ciù ò mêno 20 km, in corispondénsa da çitæ de Neum.
A Bòsnia, ö sæ a región intèrna do pàize, a l'à 'n clìmma continentâle moderòu, con de stæ câde e di invèrni fréidi e nevôxi. Inte pàrte centrâle e de levànte do pàize o teritöio o l'à 'na morfologîa montagnôza, a nòrd-òvest o l'é òcupòu da colìnn-e e, a nòrd-èst, o l'é pi-â ciù pàrte in ciàn. L'Erçegòvina, a quæ a l'é a región ciù picìnn-a inta pàrte meridionâle da naçión, a l'à 'n clìmma de tîpo mediterànio e 'n teritöio sorviatùtto montagnôzo.
A capitâle da Bòsnia-Erçegòvina, e çitæ ciù grànde da naçión ascì, a l'é Sarajevo.
Stöia
Into teritöio dónde òua gh'é a Bòsnia-Erçegòvina a l'é atestâ a prezénsa de l'òmmo scìnn-a da-o Paleolìtico superiôre, co-i prìmmi insediaménti stabìli che remóntan a-o Neolìtico. Inte quélli ànni in Bòsnia se són dónca svilùpæ e coltûe de Butmir, Kakanj e Vučedol pe pöi, depoî l'arîvo di prìmmi ìndo-eoropêi, êse popolâ de gènte Illìriche e Cèltiche. Da-o pónto de vìsta colturâle, polìtico e sociâle, a naçión a l'à 'na stöia rìcca e conplèssa. I antenæ di slâvi meridionâli che ancón a-a giornâ d'ancheu stàn chi, són arivæ inta zöna tra i sécolo VI e IX. Into sécolo XII o l'é stæto costitoîo o banâto de Bòsnia, o quæ, into sécolo XIV, o s'é trasformòu into Régno de Bòsnia. A-a meitæ do sécolo XV, l'àrea a l'é stæta conquistâ da l'inpêro òtomàn, o quæ o n'à conservòu o dòminio scìnn-a-a fìn do sécolo XIX. Co-i tùrchi a l'é arivâ in Bòsnia a religión mosulmànn-a, a quæ a l'à alteròu in mòddo consciderévole o profî colturâle e sociâle da región.
Da-a fìn do sécolo XIX scìnn-a-a Prìmma Goæra Mondiâle, a zöna a l'à fæto pàrte de l'inpêro oustro-ungarìco. Into perîodo tra e dôe goære, a Bòsnia-Erçegòvina a l'êa inclûza into Régno de Iogoslàvia, pe pöi diventâ, depoî a Segónda Goæra Mondiâle, unn-a de naçioìn costitoénti da nêuva Repùbrica Socialìsta Federâle de Iogoslàvia. Inte l'ànno 1992, aprêuvo a-a disoluçión da Iogoslàvia, a repùbrica a l'à proclamòu a sò indipendénsa. 'Sto fæto chi o l'à portòu a-o sccéuppo da goæra bosnìaca, duâ scìnn-a-a fìn do 1995, co-a fìrma do coscì dîto acòrdio de Dayton.
A-a giornâ d'ancheu a naçión a l'é formâ da tréi grùppi étnichi prinçipæ, dezignæ co-o nómme de "pòpoli costitoénti" inta costituçión do pàize. I Bosniàcchi són o grùppo ciù grànde, segoîo da-i Sèrbi e da-i Croâti. E minorànse ciù inportànti, categorizæ inta costituçión cómme i "âtri", inclùddan Ebrêi, Sìngai, Albanéixi, Monteneigrìn, Ucraìn e Tùrchi. Pe de ciù, tùtti i abitànti da naçión són ciamæ Bosnìachi ascì, sénsa distinçión in sciâ bâze de l'etnîa.
Economîa e polìtica
A Bòsnia-Erçegòvina a l'é pàize in vîa de svilùppo, a-o 73° pòsto inta clasìfica globâle de l'Ìndice de Svilùppo Umâno. A sò economîa a l'é incentrâ pi-â ciù pàrte in sce l'indùstria e l'agricoltûa, segoîe da-o turìsmo, in fórte cresciànsa inti ànni ciù recénti, e da-o setô di servìççi. A naçión a garantìsce ascisténsa sociâle, ascisténsa sanitâia universâle e educaçión primâia e secondâia de bàdda a tùtti i sò çitadìn.
A Bòsnia-Erçegòvina a l'é un di ménbri de Naçioìn Unîe, do Conséggio d'Eoröpa, do Partenariâto pi-â Pâxe, de l'OSCE e do CEFTA; pe de ciù a l'é un di ménbri fondatoî de l'Unión pe-o Mediterànio, creâ into lùggio do 2008. A naçión a l'à domandòu l'adexón a l'Unión Eoropêa e a l'é candidâ a l'intrâ inta NATO a partî da l'arvî do 2010, moménto into quæ a l'à riçevûo 'n ciàn d'açión pe l'adexón.
Çittæ do Panamá
A Çittæ do Panamá a l'è a capitâle e çittæ ciû popolä do Panamá, scituä inta còsta sûd-òvest in sce l'Oçeano Paçiffigo arénte a l'imboccatûa do Canâle do Panamá.
Con 'na popolassiôn de 1.063.000 abitanti (2000), a l'è o centro polittego, amministrativo e coltûâ do Pàize e a g'ha i edifiçi ciû ärti de l'America Centrâle, essendo ascì a çittæ ciû svilûppä de 'sta pârte do continente.
Coltûa
A l'è stæta eletta into 2003 comme capitâle internaçionâ da coltûa, insemme a Curitiba (Brasî), e a g'ha ciû de çento alberghi e ristoranti, conformando 'n gran centro d'attrassiôn tûristega.
Caronte
Caronte o l'è un personaggio da mitologia grega e rumann-a. O l' ea conosciüo anche dai Etrüschi, che o ciamaven Charu o Charun e in ti dipinti o rappresentaven con aspetto demoniaco. Caronte o porta un barco in sce o sciümme Acheronte, traghettando in te l'Ade e annime di trapassæ. I antighi üsaven mette una monæa in bocca ai morti pe pagä o passaggio in sce o barco.
Caronte cumme personaggio in t'a poexia
E opere poetiche ciù importanti in te quæ segge raffigürou Caronte sun l'Eneide e a Divinna Commedia. Mentre pe Virgilio a esse traghettæ ean tütte e annime, di giüsti e di peccatuï, pe Dante Ardighê o Caronte o trasporta solo i destinæ ä dannazion eterna, aççentuando coscì a drammatiçitæ da scena. Dante o segue a dottrinna da Gexa Cattolica, segundo a quæ i personaggi mitologici do paganeximo saieven tütti personaggi diabolici; in ta sö opera o tratta coscì no solo Caronte ma anche Minosse, Plüton, Gerion, Flegias e atri.
Väze
Väze (Varàzze ascì, Varazze in italian) ö l'è un comüne de 13.782 abitanti int'a Provinsa de Sann-a.
Geògrafia
O Comune de Väze o l'è o terso pe’ numero de abitanti dà Provinsa de Sann-a. O l'è situòu inta Rivèa de Ponente e o seu territorio comunale o no comprende solo a fascia costæa ben conosciua ai turisti, ma ascì tanti bricchi, o ciù erto de quæ o l'è o monte Beigua (mt. 1.287).
Clima
Ö clima de Väze, comme quello de Zena, o l'è tempiòu marittimo. A temperatûa de mëzo annua a l'è de +15, 6°C, gh’è una grande umiditæ, sorviatutto in estè, e cioven mediamente 1300 mm annui.
Sport
Se a l’è vèa che o zeugo do ballon, comme inte squæxi tutte e parti d'Italia, o l'è o sport ciù popolare de Väze, son i pattìn ad avèi portòu e ciù grandi vittòie a-a çittæ, con titoli italiæn, europei e mondiali vinti da-i atleti da Polisportiva S. Nazario. A Polisportiva a se occupa ascì de bocce e di atri sport.
A ciù importante squadra de ballon l'è o Varazze 1912 Don Bosco Football Club, che oua o zeuga in Promoçion, ma che o l'è anche stæto in Serie C. Gh'è ascì unna squadra do borgo de san Nazà (A. C. San Nazario) da dui anni in Primma Categorìa.
Importante inta çittæ o l’è sempre stæto o ciclismo, anche grasie ai tempi inte quæ Fausto Coppi con a seu squaddra vegnivan a svernà e ad allenase chi. Un monumento in scia passeggiata o l’arregorde o grande campiòn. In tempi ciù vixin, o Gio d'Italia o l'à fæto ciù votte tappa a Väze anche pe' l'appasciunòu interessamento de Carlo Delfino, megu e scrittô di libbri de ciclismo.
No bisogna poi ascordâse de societè sportïe che se occûpan con pasciòn de ballaxiòu (CelleVarazze Volley), de atletica lezëa (Atletica Varazze), de ballabanestro (Juvenilia Varazze) de tennis (A.S.D. Tie Break Varazze) e de sport - sorviatutto ballaxiòu- amatoriale (B.C. Varazze Swindlers), Christmas Cup (Cóppa de Natale).
Givoletto
Givoletto o l'è 'n comûne inta Çittæ metropolitann-a de Turin.
Suardi (Italia)
Suardi o l'è 'n comûne inta Provinsa de Pavia.
Saltrio
Saltrio o l'è 'n comûne inta Provinsa de Vareise.
T'arrivi cianin...
Opera letiaia in zeneise de Vito Elio Petrucci.
T'arrivi cianin scùo che pe tutta a neutte ti me lasci da solo. Ti veu che m'abittue à un destin ch'o l'allontann-a da-o sô. Quande sento che t'arrivi, cöro appreuvo a-o ciæo ch'o se desfa: unna man a l'inversa into veuo derrê a-i teiti da còsta. À l'ùrtimo m'attacco a-a stella che gh'é de longo da-o campanin de San Ròcco.
Da o scito de:Alessandro Guasoni
Colle Brianza
Colle Brianza o l'è 'n comûne inta Provinsa de Lecco.
26 mazzo
O 26 mazzo o l'é o 146° giórno de l'ànno (147° inti ànni bizestîli) segondo o Lûnäio Gregorian. Màncan 219 giórni a-a fin de l'ànno.
Raggi x
miniatura|Unna radiografîa do torace I raggi X, raggi ixe, (ò raggi Röntgen) l'en quella porçion de spettro elettromagnetico con longhixe d'onda compreisa ciù ò meno tra 10 nanòmetri (nm) e 1/1000 de nanòmetro (1 picòmetro), clascificæ comme radiaçioin ionizzante, scicomme o gh'à un poei de penetraçion ben ben elevou: solo druesse de l'ordine di çentimetri de ciongio ò de deçimetri de cäsestruzzo peuan fermâli.
À longhixe d'onda supeiô à 0,1 nm l'en ciammæ raggi X mòlli; à longhixe minoî, l'en ciammæ raggi X drui. I raggi X drui i s'assomeggian a-i raggi gamma, ciù energetichi, ma i l'en distinti da lê à segonda da seu origine: i fotoin X l'en produti da variaçioin da cinetica di elettroin, mentre quelli gamma da transiçioin e decadimenti à l'interno de un nucleo atòmico (origine nucleâ), ò da l'annichilaçion tra un positron e un elettron.
L'en deuviæ sorviatutto pe fin medichi (pe mezo de radiografie), inte l'analixi chimica co-a spettrofotometria XRF e inte l'analixi da struttua di materiæ co-a cristallografia à raggi X e co-a spettroscopia de asciorbimento di raggi X. E riçerche pontan à mette in vixon struttue in vivo delongo ciù menue e into laboratoröio se arriescian à razzonze resoluçioin de 62 nanòmetri.
Natua di raggi x
I raggi x son de onde elettromagnetiche, coscì comme i Raggi gamma. Caratteristica di raggi x a l'è quella de ëse emissi da l'atomo in conseguensa da transiçion di elettroin da un orbitâ ciù esterno a un ciù interno .
Raggi x artifiçiæ
Into spedî un fascio de elettroin acceleræ contra un bersaggio, un metallo pesante, se genera di raggi x inte unna mainea artifiçiâ. Questo fenomeno o se ciamma radiaçion de frenamento perchè o l'è dovuo a-a deceleraçion subia da-i elettroin into piccâ.
O vantaggio di raggi x artifiçiæ o consciste into fæto che se peuan emette solo a-o momento chi se rendan neçessäi (comme pe utilizzâli inte l'ambito da meixiña ò inte l'industria ascì). A-o conträio, l'emiscion de Raggi gamma a no peu ëse controllâ da feua. I raggi x artifiçiæ l'en deuviæ into campo medico, segge pe-a diagnoxi (radiologia de diagnoxi), pe-a cua (radioterapia) che pe-o deuvio comme ghia e contròllo de atre proçedue invaxive (radiologia de intervento).
Stöia
L'é l'arvî do 1887 quande o Nikola Tesla o l'incomensa à studiâ i raggi X deuviando tanto i seu appægi quante e canæ de Crookes. Da-i seu reisoconti tecnichi, intendemmo ch'o là inventou e realizzou unna canâ particolâ a-i raggi X con un solo elettrodo. E canæ do Tesla l'ean despæge da-e atre pe no avei un elettrodo bersaggio. Lê o l'à spiegou tutto questo inta seu leçion in scî raggi X do 1897, à l'Academia de Sciense de New York. O termine moderno pe questo processo l'é dito "bremsstrahlung", donde unn'emiscion segondäia de raggi X energetichi a vëgne produta quande particelle carreghe (pe fâ un exempio elettroin) passan pe mezo da matëia. Into 1892 o Tesla o l'aveiva compio numeroxi esperimenti in tâ senso, ma o no l'à reiso pubrico i seu resurtæ. I seu esperimenti de ciù avanti o portian à avvertî a communitæ scientifica pe primmo di rischi biologichi connesci à l'espoxiçion di raggi X.
O Hermann von Helmholtz o l'à formulou unna descriçion matematica di raggi X. O l'à ipotizzou unna teoria da disperscion primma ch'o Röntgen o fesse e seu scoverte e annonçi. A seu formola a l'ea basâ in sciâ teoria elettromagnetica da luxe.
O William Crookes o là investigou in scî effetti de scarreghe de energia in gazzi nòbili. O l'à construio quello che ancheu o vëgne ciammou unna canâ de Crookes, dapeu evolua inta canâ radiògena: un çilindro de veddro a-o quæ interno gh'é o veuo, ch'o contëgne di elettrodi a-i quæ vëgnan applicæ de corrente à erta tenscion. À prescion ambientâ lê o l'emetteiva da luxe vixibile, ch'a variava de smersa co-o decresce da prescion, fiña indebolîse sotta veuo sponciou, pe dapeu asmortâse. O l'aveiva fæto caxo che, disponendo de pellicole fotografiche da vexin a-a canâ, ghe n'ea de quæ che vegnivan imprescionæ, ma o no l'à investigou de ciù in sce questo aspeto. Defæti, inta realtæ l'emiscion luminosa a no se interrompeiva comme o l'aveiva creduo, ma a diventava invixibile solo à l'euggio uman (dæto che i raggi emissi ghe passavan pe mezo).
Borsonasca
Borsonasca (Prononçia: /burzuˈnaska/) o l'è un comùn de 2.104 abitanti da çittæ metropolitann-a de Zena.
Raggi x
Stöia
Into 1892, o Heinrich Hertz o l'à dimostrou che i raggi catòdichi poeivan passâ pe mezo di feuggi de metallo ben ben sottî (comme l'alluminio). O Philipp von Lenard, un studente do Hertz, o l'à continuou à investigâ. O l'à sviluppou unna neuva verscion da canâ catòdica, e o l'à studiou a penetraçion di raggi X pe mezo de varri metalli. O Lenard, però, o no s'à reiso conto da natua da radiaçion ch'o l'ea apreuvo à produe, ch'o pensava a-o conträio ch'a fïse de unna mersa conosciua.
A-i 8 de novembre do 1895 o Wilhelm Röntgen, un sciensiou todesco, o l'à incomensou à osservâ di raggi X intanto ch'o sperimentava co-e canæ à veuo, uña de quæ a l'ea o modello avansou construio primma da-o Lenard. O Röntgen o l'à scrito a-i 28 de dexembre do 1895 un rappòrto preliminâ "In sce unna neuva smersa de raggi: unna comunicaçion preliminâ". O l'à spedio a-a rivista da Physikalisch-Medizinische Gesellschaft de Würzburg. O l'è stæto o primmo annonçio formâ e pubrico di raggi X. O Röntgen o l'à ciammou a radiaçion "X", pe indicâ ch'a l'ea ancô de smersa desconosciua. O nomme o l'é rimasto, sciben che tanti di seu colleghi l'aveivan suggerio de ciammâli "raggi Röntgen" (O mæximo Röntgen o s'é oppòsto à questa denominaçion). In quarche naçion, quest'urtimo nomme o l'é deuviou ancon. O Röntgen o l'à guägnou, into 1901, o primmo Premio Nobel pe-a fixica graçie à questa scoverta. Çerti colleghi, tra i quæ o Lenard, i no l'an conosciuo questo riconoscimento, scicomme i l'an deciarou de avei scoverto primma do Röntgen i raggi X.
Reaçioin a-a scoverta
Pe de ciù quarche seu eminente collega, comme pe fâ un exempio o Lord Kelvin, l'ea scettico e non l'é mancou ascì numeroxi cartoin umoristichi ch'i mostravan un erto grado de mäinteisa in sciô senso da scoverta, e in sciâ fin un bello gruppo de ciarlaten, comme una dita londineise ch'a l'aveiva fæto de reclam da missa in vendia de unna "giancaia a-a preuva de raggi X"; ò di religioxi franseixi ch'i l'aveivan fæto seu o fenòmeno, fin à sostegnî adreitua de poei fotografâ l'anima.